Folketing
2000-12-14

Jeg beklager, der er ingen kvinder imellem, men de fire fyre står deroppe. De repræsenterer de fire grundlæggende håndværk, og det burde være sådan, at vi var klar over, at det er de fire, der bærer det danske samfund. Vi kan råbe hurra, hver gang der opstår en konsulentvirksomhed, som er med til at skabe nogle arbejdspladser, og hurra, hver gang det går godt i den nye økonomi med e-business-virksomheder osv., men det sidste års tid har jo vist os, hvor skrøbelig den ny økonomi er. Hvis der ikke er solid produktion bag, så holder det ikke i længden, og derfor er der brug for, at netop disse erhverv holder vi øje med og ser, hvordan går udviklingen. Udviklingen går desværre i den forkerte retning, udviklingen går i retning af, at der bliver færre beskæftigede i de erhverv, og udviklingen går i retning af, at man lukker og sammenlægger virksomhederne.